 Baashe Maxamed Faarax ayaa ka hadlay diwaan gelinta codbixiyayaasha iyo doorashooyinka oo la filayo inay ka dhacaan gobolka Sool waxaanu yidhi Waxaanu rajaynaynaa in gobolka Sool ay doorashadu si wanaagsan uga dhacdo, dadkuna maalin uu uga diyaarsan yahay inay doorashadaasi dhacdo ma jirto waxaanan doonaynaa inay xukuumaduna waajibkeeda ka qaadato oo meelaha fog fog loo diyaariyo wacyi gelin fiican oo la siiyo oo dadka laga dhaadhiciyo faa,iidada ay diwaan gelintu leedahay, waxaanan uga digaynaa dadka doonaya inay carqaladeeyaan inay ka waantoobaan, ninkii rabaana uu codeeyo ninkii aan doonayna aanu codayn balse aan dhiig la daadin ayaanu soo jeedinaynaa sida meelaha ay hada wax ka dhaceen ee Dhahar, dadkuna ikhtiyaar ayuu leeyahay laakiin in dagaal lagu soo qaado oo dhiig la daadiyo mid meesha ku jirta maaha, doorashadaasina way dhacaysaa ninkii rabaana wuu ku ridayaa kii kalan gurigiisa ayuu iska joogayaa. 